**Dorință imposibilă...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă mângâie cerul c-o ploaie de stele,

Sub semnul heraldic al vieții de-apoi.

- Eu seară de seară mă plimb printre ele!

Să uit de tristețe, să uit chiar de noi.

Am sufletul plin de candoarea iubirii,

(pe buze îmi râde sărutul lăsat).

- Ca sacră dorință ce-i a fericirii!

De care mult timp noi am scăpătat.

Sunt umbră de nori îmbrăcată în șoapte,

- Însemnul real în destin incomplet!

Când dorul de tine colindă prin noapte,

Să-ți afle misterul (chiar de-i incorect).

- Adastă luceferi pe ceru-nstelat!

În mii de culori de-acum cunoscute.

- Deplânge în suflet destinul ratat!

Cu lacrime grele ... de tine știute.

Eu zilnic las dor ca să zboare spre tine,

- Fiind veneticul destinului mut!

(nu știu nici ce soartă mai pot eu reține),

Pe care, măcar, tu să n-o fi avut.

Plutesc într-un vis printre nori rătăcit,

(fiind ireal în lumea stupidă).

- Știind că, de mulți, eu n-am fost dorit!

”Și chiar nu mă vreți ca bună partidă”.

Eu seară de seară mă plimb printre stele,

(sub semnul heraldic al vieții de-apoi).

-Mă mângâie cerul cu doruri prea grele!

Când eu vreau să uit,de toate, de noi.

Brăila,septembrie 2017